
Varianta 1: 16 - 27 august 2010 avion si autocar / 12 zile, pret de la 1050 euro
Varianta 2: 16 - 30 august 2010 avion si autocar / 15 zile, pret de la 1130 euro

La pret se adauga biletul de avion ( Bucuresti – Helsinki; Moscova-Bucuresti: 310 euro / in 10 mai 2010)
Z1 – Plecare luni 16 august 2010

· Intalnire la aeroportul Otopeni la ora 13.00, zbor spre Helsinki la ora 15.00; escala la Riga intre orele 17.15-18.40,  se ajunge la Helsinki la 19.50.
· Cazare Helsinki hotel 3*
Z2 –  Marti 17 august: HELSINKI, KUOPIO, NOUL VALAAM

· Dupa micul dejun, Helsinki, Mini tur de oras cu ghid local. 
· Plecare spre Kuopio ( 400 km), unde vizitam Muzeul National Ortodox Finlandez (deschis pana la ora 16) si Biserica Sf Nicolae

· Plecare spre Manastirea de calugari Noul Valaam, singura manastire ortodoxa de calugari din Finlanda.

Manastirea Valaam de pe Lacul Ladoga din Rusia, intemeiata de catre calugarii Serghei si Gherman in sec 12 este una dintre cele mai cunoscute manastiri ale Rusiei, datorita vietii monahale desfasurata aici  ( foarte multi vietuitori ai acestei manastiri au ajuns stareti in multe alte manastiri pe intreg cuprinsul Rusiei, episcopi sau pur si simplu nevoitori cu viata imbunatatita, bine-placuta Domnului). Istoria zbucuimata a Manastirii Valam de pe lacul Ladoga ajunge pana la inceputul sec 20, cand, dupa Revolutia bolsevica, parte din calugarii de aici, ca si din alte manastiri rusesti, trec granita si pleaca in Finlanda, intrand sub jurisdictia Bisericii Ortodoxe Finlandeze ( putin numeroasa). Vor vietui aici in localitatile Petsamo si Konevitsa, langa granita cu Rusia. Intre cele doua razboaie mondiale (1917 – 1939) insula Valaam din Rusia apartine Finlandei, pt ca in 1940, cand redevine pamant rusesc, Manastirea Valaam sa fie complet evacuata. In februarie 1940 parte din calugarii acestei manastiri au incarcat in camioanele Armatei Finlandeze sfinteniile si obiectele de valoare si au trecut pe gheata lacului Ladoga in Finlanda, infiintand langa Konevitsa manastirea Noul Valaam. In anul 1970, practic toti calugarii care venisera din Rusia odihneau deja in cimitire. In 1977 Parintele Serafim a reinviat viata manastireasca aici, la acest moment incepand oficierea sliujbelor in limba finlandeza ( dupa ce le-a tradus din limba slavona, folosita si acum de catre Biserica Rusa) si trecand manastirea pe stil nou ( calendarul gregorian). In prezent, manastirea are 10 calugari care mentin manastirea Noul Valaam ca centru al vietii ortodoxe finlandeze si care traiesc mai ales din primirea pelerinilor ( in timp s-a trecut de la agricultura la turism religios: peste 160.000 vizitatori /an, din ale caror contributii manastirea isi construieste locasurile, cladirile si se intretine). Academia de la Noul Valaam este singurul colegiu din Finlanda pentru persoane adulte, cu educatie in spiritul ortodoxiei, care organizeaza cursuri de scurta si lunga durata, pentru orice persoane interesate, indiferent de afilierea religioasa ( activitate de catehizare, apostolat).

La recensamantul din anul 2006, din cei 5.646.960 locuitori ai Finlandei, 60.000 s-au declarat ortodocsi ( aprox 1,1%), ortodoxia fiind a doua religie oficiala in Finlanda, dupa luteranism. In ultimii ani biserica ortodoxa finalndeza primeste noi membrii intr-un ritm mai accelerat decat biserica luterna.
· Manastirea Noul Valaam: cazare, optional plimbare in zona lacustra a manastirii.
Z3 – Miercuri 18 august: NOUL VALAAM, LINTULA
· Participare la Sf Liturghie la manastirea Noul Valaam ( optional)
· Vizitarea manastirii Noul Valaam ( cu ghid local). Inchinare la icoana Maicii Domnului apartinand Sf Antipa de la Calapodesti, canonizat mai intai de Biserica Ortodoxa Rusa ( a vietuit in ultimii ani la Man. Valaam din Rusia), de Biserica Ortodoxa Greaca ( Sf Munte Athos) si de Biserica Ortodoxa Romana ( zi de praznuire 10 ianuarie).
· Vizitarea Manastirii Lintula ( 14 km), singura manastire ortodoxa de maici din Finlanda
In randul manastirilor ortodoxe din teritoriul finlandez, manastirea de maici Lintula este cea mai recenta. A fost infiintata ca urmare a rezultatelor muncii unui cuplu inimos. Feodor Petrovici Neronov si sotia sa Larissa Alekseievna au dorit sa formeze o comunitate de femei, care in timp a devenit manastire de maici.  La sfintirea bisericii manastirii a participat Sf Ioan de Kronstadt.
· Plecam apoi spre nord, spre Kajaani (280 km), in functie de timp, vizitarea bisericii ortodoxe din Kajaani. 
· Sotkamo, cazare hotel***.
Z4 – Joi 19 august : KEM, SOLOVET
· Dimineata la ora 6 plecam spre granita Vartius dintre Finlanda si Rusia (120 km). Dupa formalitatile vamale, drum spre Kem ( portul de la Marea Alba pentru Solovet), 350 km. Se ajunge dupa-amiaza, cazare motelul din portul Raboceovstrovsk (aici s-a filmat filmul Ostrov). 

Z5 – Vineri 20 august: SOLOVET

· Dimineata la ora 7 plecare pe Marea Alba spre Manastirea de pe Insula Solovet, cel mai nordic punct al traseului nostru, in apropierea Cercului Polar de Nord. Participare la Sfanta Liturghie.
Manastirea Soloveţ a fost infiintata pe la anii 1400 de catre preacuviosii parinti Savatie, Zosima si Gherman. Cautand liniste deplina, de sihastrie in nordul indepartat, conditii aspre de viata care sporesc si mai mult ascetismul, acesti intemeietori si organizatori ai manastirii sunt si primii locuitori ai insulei Solovet, pana atunci nelocuita. Pilda lor de viata ascetica a atras multi urmasi, viata monahala de aici aici a format multi asceti , a caror influenta s-a intins in toata Rusia. Dupa Revolutia Rosie, Stalin transforma manastirea Solovet in primul si cel mai crunt lagar de exterminare politica si religioasa, deportand aici milioane de condamnati ai regimului bolsevic, covarsitoarea lor majoritate ramanand necunoscuti ( preoti, intelectuali etc etc). La conditiile naturale de viata extrem de dure de la Cercul Polar de Nord ( ger, izolare, noaptea boreala 6 luni pe an) comunistii au adaugat  conditii de viata inumane, teroarea psihica, lipsa hranei (pentru un prizonier alocatie anuala de 240 ruble/an, deci 0,65 ruble pe zi), acest gulag (lagar de exterminare) devenind in scurta vreme un model pentru sistemul gulagului sovietic care apoi s-a extins in intregul URSS. Lagarul a functionat intre anii 1920 – 1991, arhivele au fost distruse. Aspra nevointa duhovniceasca a ascetilor manastirii Solovet a fost urmata de chinul si jertfa de sange a potrivnicilor statului ateu, multi dintre ei refuzand sa-si lepede credinta. „… sufar pana acolo, ca sunt tinut in lanturi ca un facator de rele, dar cuvantul lui Dumnezeu nu se leaga” ( Timotei II, 2, 9). Biserica Ortodoxa Rusa a rezistat intr-un stat ateu, pamantul rusesc 
udat de sangele mucenicilor crestini ai vremii noastre aminteste de prigoana primilor crestini ai Imperiului Roman ( de la Roma antica, doar aici s-a mai varsat atata sange pentru Hristos). Manastirea Solovet s-a redeschis si, din mila Domnului, sirul calugarilor din aceasta izolata fortareata duhovniceasca dintre valurile Marii Nordului nu s-a incheiat…
Ansamblul istoric, cultural si natural de pe insula Solovet din Marea Alba ( Manastirea Solovet si intreg arealul) face parte din patrimoniul UNESCO ( din 1992)
· Vizitarea manastirii Solovet, ghid local

· Cazare la hotel 2* ( categorie locala),
Z6 – Sambata 21 august : SOLOVET
· Excursii optionale pe insula: la Biserica cu Far ( Dealul Sekirnaia), la locul primei biserici a Sf Savatie si Sf Gherman, in partea de nord a arhipeleagului...
· Baie in izvorul sfant. Participare la vecernie.
· Cazare la hotel 2* ( categorie locala),
Z7 – Duminica 22 august : SOLOVET
· Dimineata, participare la Sf Liturghie

· La ora 15 - plecare de pe insula, parcurs pe Marea Alba timp de aprox 2 ore

· Portul Kem, parcurs de noapte catre Petrozadovsk ( 470 km)
Z8 – Luni 23 august : Sf ALEXANDRU din SVIR si TIHVIN 
· Ora 7 - Svirskaia – inchinare la moastele izvoratoare de mir ale Sf Alexandru din Svir;  Sfantul caruia i s-a aratat Sfanta Treime; participare la slujba ( acatistul Sf Alexandru din Svir)

· Tihvin, Icoana Maicii Domnului Tihvinskaia ( a doua dintre cele trei icoane pastrate pana acum, pictate de Sf Ap si Ev Luca, in timpul vietii Fecioarei Maria; ajunsa in Rusia la 1383, prin aratare deasupra Lacului Ladoga; praznuire: 19 aug / 1 sept)

· St Petersburg, cazare la hotel *** cu mic dejun
Z9-  Marti 24 august: ST. PETERSBURG
· Dupa micul dejun, vizitarea St Petersburg. Centrul vechi, malurile Nevei ( patrimoniu UNESCO din 1990)

· Sf XENIA de St Petersburg:  Intre orele 10 – 11, slujba zilnica la capela Sf Xenia din cimitirul Smolensk

· Manastirea Sf IOAN DE KRONSTAD, inchinare la sfintele moaste, dupa vecernie
· Vizitarea maretei capitale a Imperiului Rus: catedrale, muzee, case memoriale, palate, gradini:

· Lavra Al Nevski ( una din cele doua lavre ale Rusiei, alaturi de Lavra Serghiev Posad)
· Optional: Biserica Mantuitorului Insangerat (1883-1907), sensul denumirii: jertfa, mantuirea prin sange, Catedrala Sf Petru si Pavel ( 1712 – 1732, simbolul orasului), Biserica Sf Isak etc

· Optional: Noaptea, plimbare cu vaporasul pe Neva, spectacolul “Venetiei nordului”.
· St Petersburg, cazare la hotel *** cu mic dejun

Z10 – Miercuri 25 august: manastirea VALAAM 
· Varianta 1: Zi libera in St Petersburg

· Varianta 2: Excursie la Manastirea Valaam, pe Lacul Ladoga. Dimineata foarte devreme plecare spre portul Priozersk. Croaziera cu vaporul pe Lacul Ladoga ( cel mai mare lac din Europa), vizitare Manastirea Valaam – manastire din sec X, vandalizata si distrusa complet de suedezi de aproape 80 de ori si refacuta mereu din temelii. In 1715 este reinfiintata de Petru I si devine una dintre cele mai cunoscute manastiri ale Rusiei ( la anul 1913 in manastire vietuiau 395 calugari si 562 novici). In 1917 insula Valaam intra sub ocupatia Finlandei, tara necrestina. In 1939 redevine pamant rusesc, dar sub sovietici, care au batjocorit si distrus manastirea si au ucis monahii ramasi aici ( parte din ei au strans toate sfinteniile si obiectele de valoare si au trecut cu camioanele pe gheata in Finlanda, infiintand Manastirea Noul Valaam, pentru a nu avea soarta Solovetului, manastire devenita unul dintre cele mai crunte lagare de teroare sovietic). Manastirea Valaam este reinfiintata dupa 1990. Este o manastire de mucenici. Sf Ignatie Braiancianinov spunea ca Valaamul este loc sfant, pe oricare dintre pietrele sale se poate sluji Sf Liturghie. Aici s-au nevoit Sf Gherman din Alaska ( trimis ca misionar crestin in Alaska, a stat acolo 30 de ani si a botezat aprox 12.000 de necredinciosi) si Sf Antipa de Calapodesti (Bacau, Romania). Sf Antipa, plecat la Sf Munte Athos unde a trait aproape 20 de ani - primind schima cea mare, a ajuns in nordul Rusiei pentru strangere de ajutoare pentru Schitul romanesc Prodromu, dar gasind aici linistea dupa care tanjea chiar la Athos fiind, a cerut binecuvantare si s-a reintors pentru totdeauna la Valaam. Dupa 17 ani de aspra vieturie pe insula, la 10 ianuarie 1882, cuviosul Antipa ieroschimonahul trece la Domnul (inchinare la sfintele sale moaste). Este singurul calugar roman trecut in randul sfintilor atat la Sf Munte Athos ( dupa doar 24 ani de la moartea sa), cat si de catre Biserica Rusa si Biserica Romana. 
· St Petersburg, cazare la hotel*** cu mic dejun
Z11 – Joi, 26 august:  VIRITA, Manastirea PECIORA

· Varianta 1: zi libera in St Petersburg

· Varianta 2: excursie la Manastirea Peciora ( langa granita cu Estonia, 290 km). Plecarea la ora 7 dimineata, prima oprire la VIRITA, localitate unde a trait in ultimii ani de viata Sf Serafim de Viritza (mers la Domnul in 1950), loc de extraordinara incarcatura duhovniceasca; inchinare la mormantul Sf SERAFIM DE VIRITA.
Se continua drumul spre Peciora, se viziteaza Manastirea Adormirea Maicii Domnului, construita in 1473 peste pestera nefacuta de mana omului - descoperita in 1392 ( oras subteran cu 8 strazi, care adaposteste peste 10.000 de sfinte moaste). Nu se cunoaste liantul care solidifica nisipul din pestera, pt formarea culoarelor subterane. 
· Intoarcere in St Petersburg, cazare hotel*** cu mic dejun
Z12 – Vineri 27 august: NOVGOROD
· Dimineata:  cumparaturi la Magazinul Fabricii Sofrino – cea mai mare fabrica de obiecte de cult ortodox din lume
· Optional: Muzeul Ermitaj – unul dintre marile muzee ale lumii, gazduit in Palatul de Iarna. In peste 1000 de sali sunt expuse peste 60.000 exponate, in timp ce inca 3 milioane de obiecte sunt pastrate in rezerva. 

Pt grupul care opteaza pentru terminarea programului acum, plecare catre aeroport pt zborul St Petersburg – Bucuresti
​​​​​​​​​​​​​​​​​​​​​​​​​​​Pt grupul care continua programul, plecare spre Novgorod.
· Plecare spre Novgorod,  cazare la hotel*** 
Z13 – Sambata 28 august: LAVRA SERGHIEV POSAD
· Veliki Novgorod, cel mai vechi oras slav pomenit in cronici, de la 859. Important nod comercial intre Baltica si Bizant, la 1136 devine Republica Novgorod, a doua ca importanta dupa Rusia Kieveana. Scurta vizita la Kremlinul Novgorodului (sec 11) pentru vizitarea Catedralei Sf Sofia (1045, cea mai bine conservata catedrala a secolului 11). Inchinare la icoana Maicii Domnului Oranta.

· Plecare spre Serghiev Posad, se ajunge noaptea la cazare la hotelul marii lavre.

Z14 -  Duminica 29 august / Taierea Capului Sf Ioan Botezatorul ( calendar nou) : SERGIEV POSAD, MOSCOVA 

LAVRA SFINTEI TREIMI. Sf SERGHIE DE RADONEJ (1314 – 1392) primul mare sfant al Rusiei, este cinstit de rusi ca şi Sf Serafim de Sarov. Ca duhovnic al domnului Dimitrie Donskoi, Sf Serghie de Radonej il povatuieste pe acesta sa lupte impotriva tatarilor (necrestini) cu credinta in Dumnezeu, dupa care Rusia ca stat este aşezata sub semnul Sf Treimi. “Ţarul ortodox, odata cu implinirea Tainei Mirungerii in timpul incoronarii, devine o persoana sfintita si purtator al unui har aparte al Duhului Sfant. Acest har lucreaza intr-insul atata timp cat el implineste legea lui Dumnezeu si impiedica raspandirea raului in lume.” Lavra Sf Treimi a Sf Serghie de Radonej ( 70 km de Moscova) , manastirea  ţarilor Rusiei si locul in care functioneaza si in prezent Academia Teologica Rusa, cuprinde o biserică decorată la 1425 de pictorii Daniel cel Negru şi de Sf Andrei Rubliov. 

· Optional: ora 5, participare la acatistul Sf Serghie de Radonej ( singura data din zi cand se deschide racla cu sfintele moaste, pt inchinare); prima Sf Liturghie, apoi vizitarea marii lavre

· Ora 11 – plecare spre Moscova ( 70 km), vizitarea centrului Moscovei
· Optional: Se serveste masa: la o autoservire de la magazinul Gum din Piata Rosie.

· Moscova: Piaţa Roşie şi Kremlinul, Catedrala Sf. Vasile Blajenii (~ 4 euro)
· Galeriile Tretiakov – icoanele Sf Andrei Rubliov, Sf Maria din Vladimir (cea mai venerata icoana a rusilor)

· Plecare spre Serghiev Posad ( 70 km), cazare la hotelul Lavrei Sf Treimi a Sf Serghie de Radonej
Z15 – Luni 30 august: MOSCOVA
· Plecare spre Moscova, dimineata Inchinare la moaştele Sf MATRONA; la manstirea in care se afla moastele Sf Matrona este tot timpul rand lung de moscoviti - multe femei cu flori,  pt inchinare la sfintele sale moaste si la icoana sa, semn ca este grabnic ajutatoare pentru toti in problemele vietii de zi cu zi. Oarba (s-a nascut fara globii oculari), a fost insa inzestrata de Dumnezeu cu darul vederii cu duhul. A ajutat mult populatia Moscovei si nu numai, fiind unul dintre stalpii ortodoxiei in perioada cruntei prigoane atee - alaturi de Sf Ioan de Kronstadt, de Sf Serafim de Viritza, Sf Iona din Odessa etc. A trecut la Domnul in anul 1952. A spus: „ pe oricine va cere ajutorul meu il voi intampina in ceasul mortii”. 
· Catedrala Mantuitorului din Moscova, cea mai mare catedrala ortodoxa din lume. 

· Program liber in Moscova

· Plecare spre aeroport la ora 16, zbor de noapte spre Bucuresti ( LOT Polish, zbor la ora 21 / se ajunge la Bucuresti la ora 1.20)
NOTA: 
· Orele trecute in program sunt orientative, calculate in functie de necesitatea de a ajunge la urmatorul obiectiv
· In Rusia se foloseste calendarul pe stil vechi, in Finlanda – calendarul ortodox pe stil nou.
· Cu o saptamana inaintea plecarii vom comunica starea probabila a vremii in Rusia si Finlanda, pentru a lua imbracamintea si incaltamaintea portivite pentru nordul continentului. 

· Pentru croiazierele pe Marea Alba ( 2 ore), Lacul Ladoga (2 ore) si pentru plimbarea nocturna pe canalele raului Neva din St Petersburg (optionala) este necesar sa aveti o haina de vant / ploaie, preferabil cu gluga si pulovar. Pt Marea Alba,  eventual  medicamente impotriva raului de mare.
· Pe teritoriul tuturor manastirilor este obligatoriu a avea o tinuta decenta: femeile cu capul acoperit, cu bluze cu maneca lunga si cu fusta; barbatii cu bluze sau camasi cu maneca lunga. Blugii sunt acceptati. 

· Se pot folosi aparatele foto si de filmat in timpul slujbelor religioase doar cu acceptul staretului / preotului locasului respectiv. 

· Este recomandat a nu se aduce mancare perisabila din Romania, pentru ca in Rusia pretul alimentelor este identic si se gaseste o gama foarte larga de produse alimentare – mai ales peste. Produsele de post se gasesc insa greu (produsele din soia sunt aproape inexistente in Rusia). 
Pret:  de la 1.050 euro + bilet avion, pt grup de minim 30 pers.
Pret:  de la 1.050 euro (exclusiv cu autocarul, pt cei care nu doresc transport cu avion)

	 
	Mai mult de 30 pers
	25-29 pers 
	20-24 pers
	15-19 pers

	varianta 1
	12 zile
	1.050
	1.130
	1.255
	1.465

	varianta 2
	15 zile
	1.130
	1.220
	1.340
	1.550


	· Pretul cuprinde :

· Transport cu autocar *** ( 55 locuri pt turisti, scaune rabatabile, aer conditionat, TV, CD, minibar etc)

· Cazare in hoteluri de 2-3* ; mic dejun in Finlanda si la St Petersburg

· Vizite cu ghizi locali: tur de oras Helsinki  si vizitarea Man. Noul Valaam 

· Intrarea la Muzeul National Ortodox Finlandez din Kuopio
· Transport pe Marea Alba catre Solovet

· Excursia la Manastirea Valaam ( transport cu vaporul, ghidaj in interiorul manastirii...)
· Invitatie Rusia ( pt obtinerea vizei turistice) si formalitatile de obtinere a vizei turistice
· Preot insotitor, ghid,  translator de limba rusa
Pretul nu include: 
· Avion Bucuresti – Helsinki si retur: St Petersburg ( varianta1) sau Moscova ( varianta2) - Bucuresti
· Viza turistica pt Federatia Rusa – 50 $ in regim normal ( 5 zile lucratoare); pt Finlanda nu este nevoie de viza turistica.
· Pranz, cina; se poate asigura oprirea la marile magazine alimentare / supermarketuri, cu raion de preparate culinare sau la autoserviri. Pt St Petersburg masa se poate servi la restaurantul hotelului.
· Toate programe optionale: excursiile la Solovet, plimbarea nocturna pe Neva...
· Intrari la obiective turistice si culturale: muzeul Ermitaj, Catedrala Mantuitorului Insangerat, galeriile Tretiakov, Catedrala Vasilii Blajenii...
· Asigurarea medicala Finlanda si Rusia (25 lei - pt persoane pana la 60 ani; 75 lei – pt varsta intre 60 – 64 ani; 100 lei – peste 65 ani) 
· Asigurare storno ( 5 euro) – acopera riscul de apierde banii platiti agentiei pt anularea plecarii din motive obiective (boala, calamitate etc). Este optionala. 
· Alte elemente decat cele trecute in program



Informatii si inscrieri : 

Agentia de Turism MIRIAM TURISM 
Covasna, str. Borvizului nr 8, jud. Covasna, 
Tel. / fax:  0267.341.757 si  0723.645.180
E-mail : miriamturism@yahoo.com Site: www.miriamturism.ro
Persoane de contact: Maria Chirculescu ( 0723.645.180) 
